สวัสดีค่ะคือประจำเดือนไม่มาหนึ่งเดือนแล้วค่ะ แฟนไม่ได้ป้องกันหลั่งนอกค่ะ รู้สึกเหมื่อนมีอะไรเต้นตรงหน้าท้องข้างซ้ายบนสะดือค่ะจะปวดหน่อยๆ ตรวจครรถ์แล้วก็ไม่ท้องค่ะ อยากทราบว่าเกิดจากอะไรค่ะ
สวัสดีค่ะ การที่ประจำเดือนไม่มา อาจเกิดจาก1. การตั้งครรภ์ การใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็ไม่ใช่สาเหตุค่ะ2. มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับอาการปวดท้องด้านซ้ายเหนือสะดือ น่าจะเกิดจากโรคกระเพาะอาหารอักเสบได้ค่ะ ซึ่งการเห็นอะไรเต้นตรงตรงบริเวณนี้ ก็อาจเกิดจากการเคลื่อนไหวของกระเพาะอาหาร หรือการเต้นของหลอดเลือดแดงใหญ่ของช่องท้องตามจังหวะการเต้นของหัวใจได้ โดยคนทีผอมก็มักจะเห็นได้ชัด และจะเห้นชัดมากขึ้นในขณะนอนราบค่ะในเช่วงนี้ ควรทานอาหารอ่อนที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน เช่น ชา กาแฟ รวมถึงช็อกโกแลต และน้ำอัดลมอัดแก๊สต่างๆ ห้ามทานยาแก้ปวดกลุ่มที่ไม่ใช้สเตียรอยด์ (NSAID) เช่น ยาแก้ปวดกล้ามเนื้อ ปวดข้อต่างๆ ยาแก้ปวดประจำเดือน เป็นต้น หากอาการไม่ดีขึ้น ควรไปพบแพทย์ค่ะสำหรับประจำเดือนก็ให้รอไปอีกซักระยะ หากไม่มานานเกิน 3 เดือนจึงควรไปพบแพทย์เพื่อหาสาเหตุอื่นๆ ค่ะ เช่น มีภาวะถุงน้ำจำนวนมากในรังไข่ มีภาวะไทรอยด์ฮอร์โมนเป็นพิษ มีพังผืดในมดลูก เป็นต้น